Editoryal 


AYAN 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


Taon XXXV Blg. 14 
Hulyo 21, 2004 
www. philippinerevolution.org 


Lumalala ang pagkakahiwalay 
mamamayan 


ng rehimeng Arroyo sa 


atuloy na nahihiwalay sa puli- 
Pie si Gloria Arroyo dahil sa 

kanyang bulok at brutal na 
paghahari at sa lumalalang pinsala 
at kahirapang idinudulot sa mama- 
mayan ng walang pakundangan 
niyang pagpapakatuta sa imperya- 
lismong US. 

Hindi nawawala ang malaking 
duda ng nakararaming mamamayan 
sa kanyang pananalo sa eleksyon. 
Ikinagagalit ng mamamayan ang 
pagsupil ng rehimen sa mga nagpa- 
pahayag ng protesta sa nagdaang 
pinakamarumi, pinakamadaya at 
pinakamarahas na halalan sa buong 
kasaysayan ng mga reaksyunaryong 
eleksyon sa Pilipinas. Lalong ikina- 
gagalit ng bayan ang pagsagasang 
ginagawa ngayon ng rehimen sa in- 
teres ng hustisya at ng mamamayan 
para sa pakikipag-"rekonsilyasyon" 
kina Estrada, sa mga Marcos at iba 
pang hinatulan na ng mamamayan 
dahil sa kanilang mga karumal- 
dumal na krimen laban sa bayan. 

Araw-araw ay dumarami pa ang 
mamamayang nakukumbinsi na na- 
pakalaki nang pabigat sa masa ang 
pagpapatuloy ng dati nang mga 
maka-imperyalistang patakaran sa 
ekonomya na buong sigasig namang 


Mga tampok 
sa isyung ito... 


Pagpapalaya kay 
Angelo dela Cruz 


ipinatutupad ng papet na 
rehimen. Nagsisilbi la- 
mang ang mga pataka- 
rang ito sa mga imperya- 
listang kumpanyang ha- 
yok sa supertubo. Sini- 
sikil niyon ang mga lokal 
na negosyo, winawasak 
ang mga produktibong 
pwersa, iniiwang atrasa- 
do ang pambansang eko- [ 
nomya at pinasasahol |" 
ang kahirapan ng mama- 
mayan. 

Ang neoliberalisasyon 
at kaakibat nitong pag- 
baha ng mga inangkat na 
produktong sumasapaw 
sa mga lokal na kalakal 
ang sanhi kapwa ng la- 
long pagbagsak ng lokal 
na agrikultura at mga 
negosyo at ng laganap na 
disempleyo at paghihika- 
hos sa buong kapuluan. 
Ang mas malalang 
larawan ng disempleyo at pagka- 
bangkrap ng ekonomya sa Pilipinas 
ay naiibsan lamang ng pangi- 
ngibang-bayan ng mahigit walong 
milyon nang Pilipino para doon 
maghanapbuhay. 


Matagumpay na 


PAHINA 3 


depensa sa Samar 
PAHINA 6 


Ang batas sa deregulasyon ng 
industriya ng langis ang dahilan ng 
walang tigil na pagtaas ng presyo 
ng mga produktong petrolyo at li- 
breng-libreng pagkakamal ng gahi- 
ganteng tubo ng mga multinasyu- 
nal na kumpanya ng langis. 


Rebolusyonaryong 
gawaing pangkultura 
PAHINA 8 


Ang deregulasyon at pribatisa- 
syon ng mga batayang serbisyo ang 
nasa likod ng walang habas na pag- 
taas ng singil sa kuryente at tubig, 
serbisyong pangkalusugan at pang- 
edukasyon. 

Sa harap ng lahat ng ito, 
sadyang pinananatiling nakapako 
sa napakababang halaga ang sahod 
ng mga manggagawa at sweldo ng 
mga kawani kapwa sa gubyerno at 
pribadong sektor. Sadya ring tini- 
tipid ang gastos para sa mga 
batayang serbisyo bilang pagtalima 
sa kagustuhan ng mga imperyalis- 
tang ahensya. Balak pang lalong pi- 
gain ang mamamayan sa pamama- 
gitan ng pagpapataw ng dagdag na 
mga buwis, alinsunod rin sa dikta 
ng mga imperyalista. 

Ang pangangayupapa ni Arroyo 
sa kanyang imperyalistang amo sa 
usapin ng ekonomya ay nasasala- 
min din sa bulag niyang pagpapa- 
tupad ng "anti-teroristang doktri- 
na" ng gubyernong Bush sa Pili- 
pinas. Bilang "ikalawang larangan" 
umano sa "anti-teroristang gera" na 
itinutulak ng US, namumukod-tangi 
ang gubyernong Arroyo sa Asia bi- 
lang pinakamasugid na tagasuporta 
at tagapagpatupad ng lahat ng an- 
tinasyunal, anti-mamamayan, ma- 

paniil at teroristang patakaran at 
hakbangin ng rehimeng Bush sa 
Pilipinas at maging sa ibayong da- 
gat. 

Sa lubusan nitong pangangayu- 
papa sa imperyalistang amo, hina- 
hayaan ng rehimen ang US na la- 
pastanganin ang pambansang 
soberanya, sagasaan ang pamban- 
sang teritoryo, gawing base militar 
ang buong Pilipinas at panghima- 
sukan ang mga panloob na usapin 
ng bansa. Tinataguriang pagsasa- 
nay-militar ang mga operasyong 
militar ng mga pwersang Amerikano 
sa mga lugar na pinamumugaran 
umano ng mga "teroristang Moro." 

Sa ngalan din ng "gerang anti- 
terorista," tuluy-tuloy at malawak 
ang mababangis na operasyong mi- 
litar ng mga pwersa ng gubyerno 
at walang pakundangang pagha- 
hasik nila ng terorismo at paglabag 
sa mga karapatang-tao sa mga lu- 
gar na pinagsususpetsahang pugad 
ng BHB at MILF/BMIAF. Binabalak 
na ring papasukin ang mga pwer- 
sang Amerikano sa mga rebolusyo- 
naryong erya. 

Para ipakita ang lubusang pag- 
papakatuta kay Bush, nagpadala 
ang rehimeng Arroyo ng 97-kataong 
humanitarian contingent bilang su- 

portang pampulitika sa imperyalis- 
tang okupasyon ng US sa Iraq. Sa 
bilang na ito, 55 ang tropang mili- 
tar. 

Ngunit nayanig ang rehimen sa 
pampulitikang implikasyon ng pag- 
bihag ng mga militanteng Iraqi sa 
manggagawang si Angelo dela Cruz. 
Napilitan itong pauwiin ang mga 
tropang Pilipino hindi lamang para 
iligtas si dela Cruz kundi lalo't higit 
ay isalba ang sarili sa matinding 
galit ng bayan kapag natuloy ang 
pagpugot sa bihag. 

Alam ni Arroyo na di hamak na 
mas bibigyan pa rin ng diin ng 
kanyang mga imperyalistang amo 
ang buong-pangangayupapa niyang 
pagpapatupad ng mas mahahala- 
gang mga patakaran hinggil sa im- 
peryalistang "globalisasyon" at 
"gerang anti-terorista" kaysa sa 
pagkawala ng simbolikong presen- 
sya ng ilang tropang Pilipino sa 
Iraq. Gayunman, tiyak na may ka- 
palit na malalaking konsesyong 
ibibigay ang rehimen sa amo nitong 
imperyalista dahil malaking sampal 
pa rin sa US ang pag-atras ng mga 
tropang Pilipino sa gitna ng sunud- 
sunod nang pag-atras ng mga tropa 
ng dating sumusuporta sa gera at 
okupasyon ng US sa Iraq. 

Maaaring panandaliang maka- 
pagpabango ang rehimeng Arroyo sa 
mamamayan, subalit lilitaw at li- 
litaw ang tunay nitong maka- 
imperyalista at anti-mamamayang 
paninindigan. Titimo sa isipan ng 
sambayanan na walang karapatang 
manatili pa si Arroyo sa Malakan- 
yang dahil patuloy nitong pag- 
dudusahin ang sambayanan nang 
anim o higit pang taon. 

Sisidhi ang pagnanais ng mama- 
mayan na wakasan na ang kanilang 
pagtitiis. Patuloy na lalala ang 
pagkakahiwalay ni Arroyo sa 
malawak na masa ng sambayanan. 
Mabubuo ang malawak na 
pagkakaisa ng mamamayan na ha- 
hamon sa patuloy na pananatili ni 
Arroyo sa poder. JAB] 

Tagumpay ng mamamayan ang pagpapalaya 
kay Angelo dela Cruz 


itong Hunyo 20, pinalaya na ng mga bumihag 
N: kanya ang Pilipinong drayber na si Angelo HA, P 

dela Cruz, isang araw matapos iatras ang mga is l A. 


mersenaryong tropa ng Pilipinas sa Iraq. ng 
Dinukot sa Baghdad, Iraq si dela Cruz noong . 
Hulyo 7 ng mga myembro ng Khaled bin al-Waleed DY 


DO 


por 
PS » 


Corps, isang bahagi ng Islamic Army na lumalaban S 


sa okupasyon ng US sa Iraq. Ayon sa mga bumihag, 


DINI HA 
nabi 


pupugutan nila si dela Cruz kung hindi aalis pagsapit 


ng Hulyo 20 ang 51-kataong tropang Pilipino na Aa 
sumusuporta sa gerang pananalakay at okupasyon | \ 

ng US sa Iraq. Ang petsang itinakda ng mga ger- ; 
ilyang Iraqi ay mas maaga nang isang buwan ||: 
kaysa dati nang itinakda ng rehimeng Arroyo. 


Sa umpisa, idineklara ni Arroyo 
na hindi niya iaatras nang mas 
maaga ang mga tropa. Mas ginusto 
niyang isakripisyo ang buhay ni 
dela Cruz sa pagsuporta ng "gerang 
anti-terorista" ng US at pagma- 
mantine ng mahusay at masunuring 
pakikipagrelasyon sa kanyang 
imperyalistang amo. 

Ginagamit ngayon ng rehimeng 
Arroyo ang paglaya ni dela Cruz 
upang magpabango at isalba ang 
sumayad na popularidad nito. 
Walang kahihiyang binabalak ng 
rehimen na iparada si dela Cruz sa 
State of the Nation Address upang 
palabasin at ipangalandakang si 
Arroyo ang sumagip sa buhay ni 
dela Cruz. 

Gusto na namang lokohin ni 
Arroyo ang bayan. Una sa lahat, 
ang naglagay sa panganib ng bu- 
hay ni dela Cruz at milyong iba 
pang Pilipinong manggagawa sa 
Middle East ay ang lubos na 
pagsuporta ng kanyang rehimen sa 
paglusob at pag-okupa ng imperya- 
lismong US sa Iraq. Ngayon naman, 
gustong angkinin ni Arroyo ang ka- 
rangalan sa pagsagip sa buhay ni 
dela Cruz. 


Pinanindigan at inulit-ulit 

lamang 
rehimeng Arroyo ang napabulaanan 
nang mga kasinungalingang 


ginamit na katwiran ng rehimeng 
Bush sa pananalakay ng US sa Iraq. 
Napatunayan nang malaking kasi- 
nungalingan ang mga idinahilan 
nina Bush na pagtatago umano ng 
weapons of mass destruction at 
kaugnayan din umano sa Al Qaeda 
ng pilit pinatalsik ng US na 
rehimen ni Saddam Hussein. 
Napatunayang walang makataru- 
ngan o anumang ligal na batayan 
ang gera at okupasyon ng US sa 
Iraq at sa gayon ang masugid na 
pagsuporta rito ng rehimeng 
Arroyo. Wala ngang ibang marapat 
lamang kundi ang pagpapauwi ng 
mga mersenaryong tropang Pilipino 
roon. 

Sinalubong ang pagmamatigas 
ni Arroyo ng malawakang mga pro- 
testa sa buong bansa. Sa loob ng 
dalawang linggo mula nang 
mabihag si dela Cruz, pinatampok 
ng mga aksyong protesta sa buong 
bayan ang mariing pagtutol ng 
mamamayang Pilipino sa todong 
suporta ng rehimeng Arroyo sa di 
makatarungang agresyon at okupa- 
syon ng imperyalismong US sa 

Iraq. 

Sinikap ng rehimen na pigilin 
ang mga demonstrasyon sa lansa- 
ngan na naggigiit sa pagpapauwi 
ng mga mersenaryong pwersang 
Pilipino sa Iraq. Brutal at walang 
pakundangan ang pagbubuwag ng 
mga pulis sa mga protesta. Sinikap 
din ng rehimen na busalan ang 
masmidya at iba pang pagpapaha- 
yag ng pagtutol sa rehimen. 

Sinubukan din ng rehimen ang 
iba pang mga paraan, pati na ang 
pakikipagnegosasyon at pagsuhol 
ng S56 milyon sa mga gerilyang 
Iraqi para mapalaya si dela Cruz 
nang hindi na sana kailangang 
pauuwin pa ang mga sundalong 
Pilipino sa Iraq. Ngunit tinanggi- 
han ito ng mga gerilya. 

Dumagundong sa buong bayan 
ang mga panawagan para sa 
agarang pagpapalaya kay dela Cruz 
at lumawak ang mga protesta ng 
mamamayan sa todo-todong 
suporta sa imperyalistang 
okupasyon ng US at pagpapadala 
ng mga sundalong Pilipino sa Iraq. 

Sa harap nito, walang nagawa 
ang rehimeng Arroyo kundi iatras 
ang mga mersenaryong tropa, hindi 

pa upang iligtas si dela Cruz kundi 
upang isalba ang sarili. 

Noong Hulyo 12, nagpahayag si 
Arroyo na pauuwiin na nang mas 
maaga ang mga tropang Pilipino 
sa Iraq. Pagsapit ng Hulyo 19, 4 
nakauwi na sa Pilipinas fi 
ang lahat ng mga £? 
tropang Pilipino mula # 
sa Iraq. 

Hindi si Arroyo f 
ang tunay na nagpa- 
laya kay dela Cruz 
kundi ang mariin, 
militante at mala- 
wak na pakikibaka 
ng mamamayang Pi- 
lipino para iuwi mula WO 
sa Iraq ang mga a 
tropang Pilipino at isalba hindi la- 
mang si dela Cruz kundi pati ang 
iba pang naisapanganib na mang- 
gagawang Pilipino sa Iraq at sa 
Middle East. 

Ang paglaya ni dela Cruz ay 
tagumpay ng walang iba kundi ang 
mamamayan laban sa hungkag na 
"gera kontra-terorismo" ng US sa 
Iraq na lubos na sinusuportahan ng 
papet na rehimeng Arroyo. Ang 
tagumpay na ito ay ipagdiriwang 
hindi lamang ng mamamayang 
Pilipino kundi pati ng mamama- 
yang Iragi at ng lahat ng 
mamamayang tumututol sa pagla- 


pastangan ng US sa soberanya at 
kasarinlan ng ibang mga bansa sa 
daigdig. 
PI Nadismaya ang US sa pag- 
44 atras ng mga tropang 
# Pilipino sa Iraq laluna't dag- 
(A dag na naman ang Pilipinas sa 
w.. dumaraming dating sumu- 
ANG 
Wo suporta sa gera ng US 
N na nag-atras na ng 
mga tropa roon. Nauna 
nang umatras ang 
Spain, Dominican Re- 
AN public, Nicaragua, Hon- 
"N duras, Norway, Moldova 
VA at Singapore. Ang 
Thailand at New Zealand ay 
nakatakdang mag-atras din sa Set- 


yembre ng mga tropa. Nagpahayag 


na rin ang The Netherlands at 
Poland ng planong pag-atras. 
Ayon sa mga tagapagsalita ng 
gubyerno ng US, ang pag-atras ng 
mga tropa ay pagluhod sa mga 
terorista at pagpapahiwatig na 
maaari nila itong ulit-ulitin pa sa 
hinaharap. Gustong takpan ng 
ganitong pahayag ang katotoha- 
nan na ang kasakiman at agresyon 
ng numero unong terorista sa 
daigdig--ang imperyalismong US 
—ang puno't dulo ng lahat ng 
kaguluhan ngayon sa Iraq, sa 
buong Middle East at sa iba pang 
bahagi ng mundo. [AB] 


Mga kaso laban kay Palparan, ipupursige 


IPUPURSIGE ng Bayan Muna sa De- 
partment of Justice ang agarang 
paglilitis sa mga kasong kriminal na 
isinampa kay Brig. Gen. Jovito Pal- 
paran, kumander ng napaatras na 
mga tropang Pilipino sa Iraq, nga- 
yong nakabalik na siya sa bansa. 
Nakatakas ang berdugong si Pal- 
paran sa pag-uusig ng hukuman 
noong nakaraang taon nang hira- 
ngin at italaga siya ni Arroyo na 
mamuno sa Philippine “humanitari- 
an contigent” sa Iraq. 
Matatandaang daang mga kaso 


ng paglabag sa karapatang-tao ang 
nangyari sa Mindoro sa loob ng 
dalawang taong naging kumander 
siya ng 204th Infantry Brigade. Ka- 
bilang dito ang pagpatay sa 18 ka- 
sapi at tagasuporta ng Bayan Muna. 
Tampok dito ang mga kaso ng pag- 
patay kay "Choy" Napoles, Jr., coor- 
dinator ng Bayan Muna sa Mindoro 
noong 2002 at pagdukot at pagsal- 
beyds kina Eden Marcellana, upisyal 
ng KARAPATAN-ST, at Eddie Gu- 
manoy, lider magsaka ng Timog Ka- 
tagalugan noong 2003. JAB 


Pagbuwag 
sa rali, binatikos 


MARIING binatikos ni Kasamang 
Luis Jalandoni, pinuno ng nego- 
tiating panel ng National Demo- 
cratic Front of the Philippines 
(NDFP), ang marahas na pag- 
buwag noong Hulyo 13 sa rali 
na naggigiit na agarang pauwi- 
in sa bansa ang mga sundalong 
Pilipino sa Iraq. Ayon kay Ja- 
landoni, kaduda-duda ang 
integridad at katapatan ng 
gubyernong Arroyo na ipagpa- 
tuloy ang usapang pangkapaya- 
paan dahil sa tahasang 
paglabag ng mga anti-riot police 
sa Comprehensive Agreement 
on Respect for Human Rights 
and International Humanitarian 
Law (CARHRIHL). Ani Jalan- 
doni, nilabag ng mga pulis ang 
Art. 2, Blg. 12 ng CARHRIHL na 
gumagarantiya sa malayang pa- 
mamahayag, pagsapi at pagti- 
tipon. 

Binatikos din ni Jalandoni 
ang rehimeng Arroyo sa pagsa- 
sapanganib ng buhay ng mil- 
yun-milyong OCW sa asal-tutang 
pagsuporta nito sa iligal na oku- 
pasyon ng US sa Iraq at pagpa- 
padala roon ng mga sundalo at 
manggagawang Pilipino. 

Pinagbabatuta at dinakip ng 
mga kasapi ng Western Police 
District ang ilang upisyal at 
kasapi ng Bagong Alyansang 
Makabayan (BAYAN) at iba pang 
progresibong organisasyon sa 
marahas na dispersal sa Plaza 
Miranda. Nagtamo rito ng mala- 
king sugat sa ulo si Dr. Carol 
Pagaduan Araullo, ikalawang 
tagapangulo ng BAYAN at taga- 
pangulo ng Plunder Watch. 
Kasama sa limang hinuli at iki- 
nulong si Renato Reyes, taga- 
pagsalita ng BAYAN. [AB 

Lumalalang paglabag 
sa karapatang-tao 
sa Eastern Visayas 


Visayas bunga ng walang habas na militarisasyon sa kanayunan. 


Pusa ang pagtindi ng mga paglabag sa karapatang-tao sa Eastern 


Sa Eastern Samar, tatlong ino- 
senteng sibilyan ang pinatay ng 
mga nag-ooperasyong pasistang 
sundalo nitong Hunyo at Hulyo. 

Pinakakarumal-dumal na kaso 
ang pagsalbeyds kay Rogelio Nun- 
cio, 32, isang magsasakang taga- 
Barangay Tangbo, Maslog. Natag- 
puan ang kanyang naagnas nang 
bangkay sa loob mismo ng kapilya 
ng barangay noong Hulyo 2 nang 
magsibalikan ang mga magsasakang 
nagbakwit nang maglunsad ng ope- 
rasyong militar sa kanilang lugar 
ang Charlie Company ng 14th IB. 
May tama ng bala sa kanyang senti- 
do si Nuncio at may taga sa ulo. 
Inukit din ang kanyang mata. 

Pinatay si Nuncio dahil lamang 
sa may kapatid siyang kilalang 
kasapi ng Bagong Hukbong Bayan 
(BHB). 

Pagkaraan ng dalawang araw, 
walang awa ring pinatay ng mga 
elemento ng parehong yunit si Ber- 
nardo Amado, isang magsasakang 
taga-Sityo Baynag, Barangay Can- 
ilay, Can-avid. Si Amado, na may ka- 
pansanan sa pag-iisip, ay basta na 
lamang pinaratangang myembro ng 
BHB nang hindi siya makasagot sa 
mga tanong ng mga sundalo. 

Noon namang Hunyo 12, 
sinalbeyds ng isang sundalo ng 
14th IB na nagngangalang 
"Garcira" at dalawang elemento ng 
CAFGU si Freddie Rebato, isang 
magsasakang taga-Barangay Tugas, 
Maslog. Natagpuan si Rebato na 
nakadipa at mahigpit na nakatali 
ang dalawang kamay sa isang 
punong kahoy, basag ang bungo at 

tadtad ng sugat ang katawan. 

Sa Samar, dinukot at iligal na 
idinitine ng mga sundalo ng 34th 
IB at 7th Scout Rangers Coy ang 
walo katao mula sa Barangay Sto. 
Niño, Motiong nitong Hulyo. Ang 
mga biktima ay kinabibilangan ng 
isang pamilyang magsasaka at ang 
kapitan, isang konsehal at 
dalawang tanod ng naturang 
barangay na nagpunta sa kampong 
militar para hanapin ang nawawa- 
lang pamilya. 

Nagtatrabaho sa kanilang 
sakahan ang buong pamilya ni 
Artemio Lazarra, 39, nang dumating 
ang may 20 sundalong nag- 
ooperasyon noong Hulyo 4. 
Tinutukan ng baril at pilit nilang 
isinama si Lazarra at ang mga anak 
niyang sina Josephine, 13; Jocelyn, 
12; at Jonathan, 9. Isang 
Lieutenant Pensona at Sergeant De 
Guzman ang nakilalang kasama ng 
yunit na iyon. 

Kinabukasan, bandang alas-2 
ng hapon, hinanap ni Barangay 
Capt. Leonardo Gabane at tatlo pa 
niyang kasamahan ang pamilyang 
Lazarra, subalit idinitine rin sila ng 
militar 

Limang araw na hinawakan ng 
AFP ang mga biktima nang walang 
kasong isinasampa sa kanila. 
Pinakawalan lamang sila nang 
isinumbong ang insidente sa 
Katungod (tsapter ng Karapatan sa 
Eastern Visayas) at sa provincial 
chapter ng Bayan Muna. 

Bago ito, dinukot din ng 34th 
IB noong Hunyo 27 si Liberato 
Racab, isang magsasakang taga- 


Sityo Tar-as, Barangay San Miguel, 


Jiabong. Hanggang ngayon ay 
hindi pa siya natatagpuan. 
Sa Leyte, tatlong minutong 


pinagpuputukan ng masinggan at 
M14 ng mga tropa ng 19th IB sa 
pamumuno ni 1Lt. Onofre Nelmida 
ang 13 magsasakang papunta sana 
sa kanilang pahingahan sa 
Dinanawan, Ormoc City noong 
Marso 27. 

Dinakip at pinilit maggiya sa 
operasyon ang pito sa kanila--sina 
Marcelo Custodio, 20: Orteliano 
Dador, 55: Reynaldo Dador, 33, 
Christopher Muya, 22; Macario 
Tumampo, 22; Crispin Tumampo, 
25: at Mario Cabacoy. Pinagbubug- 
bog sina Cabacoy at Dador. Naka- 
takbo naman ang anim na iba pa. 

Sa araw ding iyon, dinakip at 
pinilit ding maggiya ng naturang 
yunit militar ang tatlo pang 
magsasaka--sina Jonie Polenio, 
Avelino Evan at ang kanyang 
asawa. JAB] 

Ta R] MGA ULAT KORESPONSAL 


Matagumpay na depensa ng BHB sa Northern Samar 


Apat, di nagapi ng apatnapu 


oong Mayo 5, ipinamalas ng 
Nee Pulang mandirigma sa 

Northern Samar ang mataas 
na kakayahan ng BHB na ipreserba 
ang sarili at magdulot ng 
matinding bigwas sa hanay ng 
kaaway. Armado ng apat na high- 
powered rifle at isang pistola, 
matagumpay na nakapagtanggol 
ang isang tim ng Rodante Urtal 
Command laban sa 40 sundalo ng 
20th IB na sumalakay sa isang 


kampo ng BHB sa Barangay 
Palanit, San Isidro, Northern 
Samar. 


Sa dalawang oras na labanan, 
walang napatay ni nasugatan sa 
panig ng BHB. Samantala, anim 
hanggang walo ang napatay at li- 
ma ang nasugatan sa panig ng ka- 
away. Dahil sa karanasang ito, higit 
na tumaas ang moral at kakaya- 
hang lumaban ng mga Pulang 


mandirigma. 

Noong araw ng reyd, sampung 
Pulang mandirigma ang nasa kam- 
po habang ang iba pa ay nagga- 
gawaing masa sa malalapit na 
baryo. 


Bandang 


alas-7 ng umaga, nasa itaas ng 
burol malapit sa kampo ang 
dalawang kasama nang makita ni- 
lang papalapit ang mga sundalo. 
Agad nilang pinaputukan ang mga 
ito, sabay dapa at kober. Gumanti 
ang kaaway at pinaulanan ng bala 
ang nakakober na mga kasama. 

Agad na umaksyon ang iba 
pang mandirigma na nasa kampo: 
pumusisyon sila para magdepensa, 
nagligpit ng mahahalagang gamit, 
at nagpatakbo ng isa upang tumu- 
long sa dalawang nakahiwalay na 
kasama. 

Habang walang pakundangang 
nagpapaputok ang kaaway, ligtas 
na nakaatras pabalik sa kampo ang 
tatlong kasama. Doo'y mabilis na 
ginanap ang konsultasyon ng mga 
nasa patnugutan ng yunit at ipi- 
nasyang magtatalaga ng isang tim 
ng mga mandirigmang magpi-pin 
down sa kaaway habang umaatras 
ang iba pang myembro ng iskwad. 

Agad pumusisyon ang tim ng 
apat na Pulang mandirigma sa 
mahusay na tereyn, handang bi- 
rahin ang sinumang sundalong 

susulong. Ang hawak nila: 
dalawang M14 at dalawang 
.” M16. May dala ring .45 na 
ko = pistola ang isang myembro 
a. ng tim. 
Sa kabila ng kani- 


lang superyor na bilang, hindi 
nakontrol ng 40 sundalo ang la- 
banang tumagal nang dalawang 
oras. Ipinakita ng mga nakipagla- 
bang Pulang mandirigma ang kani- 
lang husay sa pakikidigmang geril- 
ya, kapwa sa kabatiran sa tereyn at 
mga taktikang pangkombat. Disi- 
plinado rin sila sa paggamit ng 
bala--tig-iisang magasin lamang 
ang naubos nila sa buong labanan. 
Subalit mabisa silang nakapag- 
paputok at nakapagmaniobra sa 
iba't ibang pusisyon sa tereyn na 
kabisadong-kabisado nila, hang- 
gang sa tuluyang malito ang ka- 
away at mabulabog ang anumang 
pagtatangka nilang sumugod. 

Patunay ng sobrang pagkata- 
ranta ng kaaway, ilang beses na 
narinig ng mga kasama ang 
sigawan ng mga sundalo na tumu- 
tukoy sa mga pusisyon umano ng 
BHB. Subalit ang totoo'y ki- 
nalalagyan ng kapwa nila sundalo 
ang kanilang mga tinutukoy. Kaya 
noong bandang huli, sila-sila na 
rin ang nagbarilan. 

Nanatiling mataas ang diwang 
palaban ng mga Pulang mandirig- 
ma. Samantala, matindi ang de- 
moralisasyon ng mga sundalong 
basta na lamang pinasusugod ng 
kanilang mga upisyal, kahit mali- 
naw na pinupuruhan na sila ng 
mga Pulang mandirigma. Hang- 
gang sa tuluyang pag-atras ng mga 
Pulang mandirigma bandang alas-9 
ng umaga, wala ni isa sa kanila 
ang tinamaan. Sa kabilang banda, 
sa tantya ng mga kasama ay isa 
ang napatay at lima ang nasugatan 
sa mga sundalo. Ayon naman sa 
mga magsasakang nakatira malapit 
sa lugar, walong sundalo ang patay 

Laban sa matinding militarisasyon 


sa Quezon 


abang pinananatili ng rehi- 
Hr Arroyo ang Southern 

Tagalog bilang "pamban- 
sang prayoridad" sa usapin ng 
paglaban sa mga rebolusyonaryong 
pwersa, kasunod ng Mindoro ang 
prubinsya ng Quezon sa mga lala- 
wigang pinupuruhan ngayon ng 
militarisasyon sa rehiyon. Matatag 
at epektibo naman itong nalala- 
banan ng mga rebolusyonaryong 
pwersa at baseng masa sa prubin- 
sya. 

Permanenteng nakadeploy sa 
prubinsya ang 201st Bde na may 
dalawang batalyon (74th at 76th) 
at 38 kumpanya ng CAFGU. Karami- 
han sa mga tauhan ng 74th at 76th 
IB ay mga dating tropa ng Scout 
Rangers na bihasa sa mga tak- 
tikang "counterinsurgency.” Pana- 


panahon, sumasanib sa mga ope- 

o sugatan at karga-karga ng kani- 
lang mga kasamahan paalis sa la- 
banan. 

Noong sumunod na mga araw, 
laking gulat at tawanan ng mga 
kasama at magsasakang nakaaalam 


ANG BAYAN Hulyo 21, 2004 


rasyong militar sa prubinsya ang 
59th IB na nakabase sa Laguna. 
Dagdag dito, tatlong kumpanya ng 
PNP Provincial Mobile Group 
(416th, 417th at 418th) ang regu- 
lar na naglulunsad ng mga operas- 
yon sa mga interyor na bahagi ng 
prubinsya. 

Dinidiinan ng kaaway ang mga 
lugar dito na pinaghihinalaang 
base ng BHB at may madalas na 
presensya ng hukbong bayan. 
Nagdiriin din sila sa mga bahaging 
kapatagan at makapal ang popu- 
lasyon, at mga sentrong bayan at 
kalunsuran kung saan malakas ang 
demokratikong kilusang masa. 

Katulad sa iba pang bahagi ng 
bansa, ginagamit ng AFP dito ang 
taktika ng “pagdumog,” gamit ang 
malalaking pwersa. Ki- 
natatangian 


sa tunay na pangyayari nang mag- 
mayabang sa masmidya si Maj. 
Gen. Glen Rabonza ng 8th ID na 
nakapatay daw ang mga tropa ng 
20th IB ng pitong Pulang 
mandirigma. Ang totoo, bukod sa 
wala ni isang kaswalti ang mga 


ito pangunahin ng pagsasanib ng 
iba't ibang yunit ng AFP at PNP sa 
mga operasyon at paggamit ng iba't 
ibang paraan para sa mas mabilis 
na deployment ng mga tropa sa lu- 
gar ng labanan. 

Kasabay ng malakihan at mabi- 
lisang mga operasyong militar, 
pinalakas ng AFP ang mga pwersang 
teritoryal. Itinatayo rin ang maram- 
ing kampo, malawakang nag- 
rerekrut para sa CAFGU at 
naglalatag ng malawak na lambat- 
paniktik sa pamamagitan ng mga 
Barangay Intelligence Network sa 
layuning mahawakan at masubay- 
bayan ang lugar. 

Ang lahat ng ito ay matatag na 
hinaharap ng BHB at rebolusyo- 
naryong mamamayan ng Quezon. 
Aktibo nilang nilalabanan ang pa- 
palaking operasyong militar sa mga 
larangang gerilya at ang kasabay na 
mga pang-aatake sa demokratikong 
kilusang masa. 

Sa kabila ng lakas at dami ng 
militar sa prubinsya at ng mga ini- 
lulunsad nitong malalaking ope- 
rasyon, hindi lamang napepreserba 
ng BHB ang sarili at ang baseng 
masa nito, nakapagdudulot pa ito 
ng matitinding bigwas sa kaaway. 

Mula Mayo hanggang Hunyo 
ngayong taon, apat na malalaking 
operasyon ng militar ang binigo ng 
mga pwersa ng BHB. Ipinamalas sa 
magkakahiwalay na labanang ito 
ang kakayahang magtanggol at 


kasama ay walang ibang nakuha 
ang kaaway kundi isang naiwang 
magasin ng 9 mm at dalawang gen- 
erator na natagpuan din lamang 
nang balikan ng mga sundalo ang 
kampo at gumamit ng aso sa 
paghahanap. [AB] 


lumaban ng BHB. Napangibabawan 
ng relatibong maliliit na yunit ge- 
rilya ang mas malalaking porma- 
syong pandumog ng AFP. Habang 
dumarami ang pasistang tropa na 
pumapasok sa saklaw ng rebolus- 
yonaryong kilusan, dumarami rin 
ang target ng mga taktikal na open- 
siba ng BHB. 

Noong Hunyo 20, nakasagupa 
ng Maria Theresa De Leon Command 
(MTDLC) ang mga elemento ng 74th 
IB na nag-ooperasyon sa hang- 
ganan ng mga bayan ng Mulanay at 
San Francisco. Palipat ang mga Pu- 
lang mandirigma sa kasunod na 
baryo nang makita nila na nagpa- 
pahinga sa gilid ng sapa ang mili- 
tar. Kagyat nilang pinaputukan ang 
mga tropa ng kaaway at napatay 
ang tatlo sa mga ito. Ang yunit 
militar na ito ay may mahabang lis- 
tahan ng paglabag sa karapatang- 
tao sa Far South Quezon. 

Bago ito, hinaras ng MTDLC ang 
mga nag-ooperasyong tropa ng 
74th IB sa Barangay Taingon, San 
Francisco, Quezon. Apat na ele- 
mento ng AFP ang napatay. Hindi 
nakaganti ng putok ang pwersa ng 
AFP. Dulot ng matinding demora- 


lisasyon, nagbalikan sa kanilang 
kampo ang iba pang nag-oopera- 
syong yunit ng 74th IB. 

Noong Hunyo 16, napalaban 
ang isang yunit ng Apolonio Men- 
doza Command (AMC)-BHB nang 
tambangan sila ng isang platun ng 
74th IB sa Barangay Nanadiego, 
Mulanay. Umabot sa tatlong oras 
ang labanan ngunit naagaw ng 
mga Pulang mandirigma ang inis- 
yatiba sa unang bugso pa lamang 
ng putukan. Agad na napaatras ang 
tropa ng AFP kung kaya't nakapag- 
asolt ang mga kasama at naitaboy 
sa iba't ibang direksyon ang mga 
pwersa ng militar. 

Epektibo namang nahadlangan 
ng blocking force ng BHB ang reim- 
porsment na lulan ng isang armored 
personnel carrier at dalawang siks- 
bay. Pinasabugan ng BHB ng isang 
command-detonated land mine ang 
naunang trak sa kanilang komboy. 

Nakasamsam ng isang M16 ang 
BHB. Labinlimang militar ang na- 
patay at di mabilang ang sugatan. 
Sa iba't ibang lugar inilabas ng mga 
sundalo ang kanilang mga patay at 
sugatang kasamahan upang 
pagtakpan ang kanilang kahihiyan. 


Pinalabas nila sa midya na isa 
lamang ang napatay at tatlo ang 
nasugatan sa militar. 

Samantala, nasugatan ang Pu- 
lang mandirigma na si Renato Ver- 
gara o Ka Medel. Namatay siya ha- 
bang iniaatras sa lugar ng labanan. 

Noong Mayo 5, kinubkob ng 70- 
kataong komposit na yunit ng 59th 
IB, 74th IB at 76th IB ang isang 
malaking platun ng AMC na 
nakahimpil sa Barangay Anyaw, 
Catanauan. Nakapanlaban ang mga 
Pulang mandirigma at kagyat na 
nakaalis sa kordon ng kaaway. 
Gayunpaman, limang mandirigma 
ang namatay sa proseso ng pag- 
tatanggol. 

Apat ang kaagad na napatay sa 
panig ng AFP, kabilang ang isang Lt. 
Ferrer, ang kumander ng sumalakay 
na yunit. Ayon sa mga residente sa 
lugar, aabot sa 16 ang napatay na 
kaaway. Katulad ng ginawa sa Mu- 
lanay, lihim na inilabas ng militar 
ang mga bangkay at sugatan sa 
karatig-bayan ng Catanauan at ang 
iba ay isinakay sa helikopter upang 
di malaman ng taumbaryo at ng 
midya ang tunay na bilang ng mga 
kaswalti. JAB 


Muling sumisibol ang rebolusyonaryong 


gawaing pangkultura sa Panay 


umisigla ngayon ang rebolusyo- 

Ç ieor gawaing pangkultura sa 
Panay makaraan ang mahigit isang 
dekadang pananamlay nito. Maraming 
ngayong lathalain mula 
sa rehiyon na naglalaman ng mga tula, 
maikling kwento, 
komiks at dibuho. Nasimulan na rin ang 
paggawa ng mga bidyo dokumentaryo. 
Noong Pebrero 2004, muling ini- 
lathala ang Sublak o "sibol,” isang re- 
bolusyonaryong magasing pangkultura 
sa rehiyon. Tumiklop ito noong 1989 
nang mamayani ang maling linya ng ad- 


lumalaganap 


awit, anekdota, 

gawaing pangkultura. 


san ng mga Pulang 
mandirigma, masang 
anakpawis at iba pang 
demokratiko at pa- 
triyotikong sektor 
sa pamamagitan 
ng panitikan at 
likhang-sining. 


benturismong militar at insureksyu- 
nismong lunsod at napabayaan ang 
Layunin sa 
muling paglalabas nito ang pag- 
popularisa ng mga rebolusyo- 
naryong adhikain at karana- 

Kalipunan ng mga awit at tu- 
la. Nahahati sa apat na bahagi ang 
bagong edisyon ng Sublak. 

Sa unang bahagi, may 23 tulang 
nakasulat sa Hiligaynon. Ilan sa 
mga ito ay may salin din sa Ingles 
at Pilipino. Mapapansing karamihan 
sa mga nag-ambag ng kanilang mga 
tula ay bagong sibol na mga ma- 
nunulat--mga kadre ng Partido, 
upisyal at Pulang mandirigma, mga 
organisador ng mga manggagawa, 
magsasaka, mangingisda, maralita 
ng lunsod at pambansang minorya. 

Binubuo ng apat na ambahanon 
(awit) ang ikalawang bahagi. Sa es- 
tilo ng popular at tradisyunal na 
composo, sugidanon o ismayling, 
epektibong naipahayag sa “"Ig- 
pahu," "Kasaysayan sang Baryo," 
"Grupong Binuligay" at "Ambus sa 
Malinao" ang mga saloobin at ad- 
hikain at pakikibaka ng mamama- 
yan sa pagsusulong ng rebolusyong 
agraryo, pagpapaunlad ng pro- 
duksyon at paglaban sa militarisas- 
yon, sapilitang ebakwasyon, pa- 
ngangamkam ng lupa at ang kagi- 
tingan ng BHB, sabay ang paghi- 
hikayat na sumanib sa lumalawak 
na hanay ng pambansa-demokrati- 
kong kilusan. Nilikha ang mga awi- 
ting ito ng mga grupong pangkul- 
tura ng BHB sa Central at Southern 
Front. 

Mga sugilanon. Naglalaman ng 
dalawang maikling sugilanon 
(kwento) ang ikatlong bahagi. Ini- 
larawan ng Dalugdog sa Septyembre 
ni Rio Roja ang praktika ng isang 
bagong buong SYP sa Northern 
Front noong maagang bahagi ng 
dekada 1970 mula sa kawalang- 
karanasan nito sa pagbubuo ng 
base at hukbong bayan hanggang 
sa pagtambang nito sa kaaway sa 
unang pagkakataon. Sinariwa na- 
man ng Tinipik sang Kasaysayan ni 
Maya Mor ang pagmasaker ng mga 


Maaaring matunghayan ang mga nabanggit na akda sa seksyong pangkultura 


pasistang tropa ni Magsaysay sa 37 
kadre, kumander at kasapi ng Huk- 
bong Mapagpalaya ng Bayan (HMB) 
na nagpupulong noong Abril 27, 
1953 sa Taruytoy, Libacao, Aklan. 
Dalawa sa mga nakaligtas dito, sina 
Kumander Coronacion "Waling-Wal- 
ing" Chiva at asawa niya, ay gu- 
manap ng malaking papel sa pagpa- 
palawak ng BHB sa Border Area ng 
Iloilo-Capiz-Aklan noong 1972. 

Panghuling bahagi ng Sublak ay 
komiks tungkol kay "Caduy," ang 
batang naging popular na karakter 
sa komiks na nagsimulang lumabas 
noong 1982 sa mga pahina ng 
Daba-Daba, ang pahayagang masa 
ng rehiyon. 

Rebanek. Hindi sa lahat ng oras 
ay seryoso ang mga rebolusyonar- 
yo. Sa araw-araw nilang buhay-at- 
kamatayang pakikibaka, marami 
ring sumusulpot na nakatatawang 
insidente, sadya man o hindi. 
Upang kunan ng mga aral, inipon 
ang mga ito nina Rubio Rus Lucha 
at Maya Mor sa 44 na dagli at 
pinamagatang REBANEK o mga re- 
bolusyonaryong anekdota. 

May ilan pang kalipunan ng mga 
sulatin tulad ng Poems, The Enemy's 
Son and Other Poems from the War- 
front (23 tula) at Hiwalaybay nga 
Walay Prosodyo (30 tula)—lahat ni 
Maya Mor—at Pila ka Binalaybay 
kag Ambahanon ang akon Gin- 
gikanan (mga liham, awit at tula) ni 
Bayani Obrero. 

Inaasahan sa muling pagsibol ng 
rebolusyonaryong gawaing pangkul- 
tura na marami pang mahihikayat at 
makakikita ng panahon na magpa- 
hayag sa masining na paraan ng 
kanilang mga saloobin tungkol sa 
sarili, sa mga minamahal, sa lipunan 
at sa rebolusyon kahit sa gitna ng 
pakikipaglaban sa kaaway at 
paggampan ng iba't iba pang mga 
praktikal na gawain sa rebolusyon. [EB 


ng Philippine Revolution Web Central @www.prwc.org. 

Maikling bidyo 
Ne" Marso 2003, ginawa 
ng mga kasama sa Panay 
ang isang maikling pelikulang 
Panait sang Tumanduk. Sa 
salitang Kinaray-a, ang ibig 
sabihin nito ay ritwal ng mga 
awitin at sayaw ng mga 
Tumanduk para sa ulan at 
masaganang ani. 

Tinatalakay sa mahigit 20 
minutong bidyo kung paano 
matagumpay na napagkaisa 
ang mga Tumanduk sa hang- 
ganan ng Aklan-Capiz-Iloilo 
laban sa pangangamkam ng 
3rd Infantry Division ng 
Philippine Army sa 33,310 
ektaryang lupaing minana pa 
ng mga Tumanduk mula sa 
kanilang mga ninuno. 

Binalikan nito ang 
epikong bayan ng Panay 
tungkol sa pakikihamok ni 
Labawdungon sa mga banya- 
ga. Humantong ang pagsa- 
salaysay sa pagsisimula ng 
gawaing pag-oorganisa ng 
BHB sa mga Tumanduk at 
kung paanong mula 1973 
hanggang sa kasalukuyan ay 
itinuring nang katuwang ng 
mga Tumanduk ang BHB sa 
pakikibaka para bawiin ang 
kanilang lupang ninuno. 

Patunay ng mahigpit na 
pagkakaisa ng mga Tumanduk 
at ng BHB ang pag-unlad ni 
Ka Bob (Ismael Giganto), mu- 
la sa pagiging kabataang ak- 
tibistang Tumanduk na naki- 
kipaglaban para sa karapatan 
sa lupa ng kanilang tribo 
hanggang sa pagiging res- 
ponsableng kadre ng Partido 
at Pulang kumander ng BHB. 
Namartir si Ka Bob sa isang 
matagumpay na ambus laban 
sa SOT ng Task Force Panay 
noong Pebrero 2003. [AB] 


KP SA IBAYONG DAGAT 


Lumalakas ang pagtutol sa patakarang panlabas ng US 


Sunud-sunod na dagok 


umalala ang pagkakahiwalay ng US sa internasyunal na 
| orumis bunsod ng di makatarungang patakarang panlabas 
nito laluna kaugnay ng sitwasyon sa Middle East. Sunud-sunod 
ang mga dagok na dinanas ng gubyernong Bush nitong mga 
nakaraang linggo sa larangang ligal, pulitikal at diplomatiko kapwa 


mula sa loob at labas ng bansa. 


Magugunitang noong 2002 at 
2003, matagumpay na naigiit ng 
US sa UN Security Council na big- 
yan ito ng tig-isang taong immuni- 
ty o paglilibre ng mga sundalong 
Amerikano sa pag-uusig sa Interna- 
tional Criminal Court (ICC). Ang ICC 
ay pandaigdigang hukumang iti- 
natag sa bisa ng isang internasyu- 
nal na tratado noong 1998 upang 
lumitis sa mga kaso ng henosidyo, 
krimen sa digmaan at sistema- 
tikong pang-aabuso sa karapatang- 
tao. Layunin ng US sa paggigiit ng 
immunity ang mapabwelo nang 


Sa 


husto ang agresyon nito sa 
Afghanistan, Iraq at iba pang 
bansang nais nitong sakupin. 
Nakuha ng US ang gayong immuni- 
ty sa pagbabantang tututulan nito 
ang tinaguriang peace keeping op- 
erations ng UN kung hindi nito 
makukuha ang kagustuhan. 

Ngunit ngayong taon, walang 
nagawa ang US sa harap ng mas 
matindi nang pagtutol ng mga 
myembro ng konseho sa hinihi- 
nging panibagong isang taong 
ekstensyon ng immunity. Sa pulong 
ng konseho noong Hunyo 24, 

Iligal ang security barrier ng Israel 


UMANI rin kamakailan ng kabiguan sa pandaigdigang korte ang gub- 
yerno ng Israel, na pangunahing alyado ng US at katuwang nito sa 
pagpapatupad ng imperyalistang agresyon sa Middle East. 

Idineklara ng International Court of Justice (ICJ) nitong Hulyo 9 
na iligal ang pagtatayo ng "security barrier" ng Israel sa loob ng West 
Bank. Ang ICJ, na tinatawag ding World Court, ang kataas-taasang 
hudisyal na awtoridad ng UN. Ayon sa korte, "katumbas ng 
pananakop" ang pagtatayo ng naturang pader at nararapat na itigil 
kaagad. Ipinagigiba rin nito ang pader na naitayo na. 

Ang pagtatayo ng naturang pader ay lantarang sinusuportahan ng 
US at UK. Nauna nang nagpahayag ang dalawang imperyalistang bansa 
na hindi dapat makialam ang korte sa naturang usapin. Sa 15 huwes 
ng ICJ, tanging si Thomas Buergenthal ng US ang sumalungat sa de- 
sisyon. 

Bagamat hindi maoobliga ang Israel na tumalima sa desisyon ng 
ICJ, at sa katunaya'y tahasan itong sumusuway sa hatol, may mala- 
king kabuluhan ang desisyon lalupa't ang naturang kaso ay isinampa 
hindi lamang ng Palestine kundi ng General Assembly o buong kapu- 
lungan ng UN. Pinagtitibay ng pasya ng korte ang makatarungang 
batayan ng pagtutol ng mga mamamayan at bansa sa daigdig sa pang- 
aapi ng Israel sa Palestine at sa pagsuporta ng US dito. [AB] 

TROR 


mariing ipinahayag ni Kofi Annan, 
Pangkalahatang Kalihim ng UN, na 
hindi na maaaring payagan ang 
gayong ekstensyon sa harap ng 
nabunyag na mga pang-aabuso ng 
mga tropang Amerikano sa mga 
bilanggong Iraqi sa Abu Ghraib. 
Partikular na umani ng pagtutol 
ang kahilingan ng US na muling 
pagtibayin taun-taon ang immu- 
nity "hangga't kinakailangan.” 
Kinundena ito ni Annan bilang 
isang pagtatangkang gawing per- 
manente ang isang pansamanta- 
lang hakbanging pangkagipitan. 
Samantala, sa US mismo, 
nagkaroon na ng upisyal na pag- 
amin sa kawalang-batayan ng gera 
ng US sa Iraq. Sa ulat na inilabas 
ng US Senate Intelligence Commit- 
tee nitong Hulyo 10, inihayag nito 
ang pagiging "depektibo" ng mga 
datos paniktik na pinagbatayan ng 
desisyong salakayin ang Iraq. Ayon 
dito, ang mga naging kongklusyon 
ng US kaugnay ng weapons of mass 
destruction (WMD) ng Iraq ay sobra 
o hindi suportado ng mga ulat 
paniktik. Isinangkalan ng gubyer- 
nong Bush ang umano'y mga WMD 
ng Iraq para ilunsad ang agresyon. 
Ayon kay Sen. Jay Rockefeller, 

Abusadong mga tropa, 
pinalalayas sa Negros 


IGINIIT ng mga magsasaka mula 
sa Barangay Kalupaan, Trinidad 
at Mani-ak sa Guihulngan, Negros 
Oriental ang dagliang pagpa- 
palayas sa mga abusadong mili- 
tar, pulis at pwersang paramilitar 
sa kanilang lugar. 

Ayon sa  Kaugmaon-KMP, 
isang organisasyon ng mga 
magsasaka sa Guihulngan, ang 
pandarahas sa mga sibilyan ay 
lumala pagkatapos ng labanan ng 
AFP at Bagong Hukbong Bayan 
noong Hunyo 12 sa Barangay Tac- 
pao, Guihulngan kung saan isang 
sundalo at dalawang Pulang 
mandirigma ang nasawi. Ang mga 
abusadong tropa, anito, ay mula 
sa 11th at 12th IB, PNP regional 
mobile group at Revolutionary 
Proletarian Army-Alex Boncayao 
Brigade. 

Binatikos ng Kaugmaon-KMP 
ang takot at perwisyong idinudu- 
lot ng palagiang pagmamanman 
ng mga sundalo sa anito'y mga 
lider magsasaka na kabilang sa 
talaan ng militar. Dahil dito, 
anang Kaugmaon, hindi na maka- 
paghanapbuhay ang mga 
magsasaka dahil nangangamba 
na silang pumunta sa kanilang 
mga bukirin. Kinundena rin ng 
mga magsasaka ang pagwasak ng 
mga sundalo sa kanilang mga 
pananim at pagpasok sa kanilang 
mga bahay nang walang pahintu- 
lot. 


N BALITA | 


Pagbabayad-pinsala sa mga biktima ng batas militar, 
binalewala ng rehimeng Arroyo 


ISINAISANTABI ng Malakanyang 
noong Hulyo 14 ang utos ng isang 
US federal court sa Honolulu, 
Hawaii na ilipat ang 540 milyon sa 
5684 milyong bahagi ng nakaw na 
yaman ng mga Marcos, tungo sa 
bank account na binuksan para sa 
mga biktima ng pang-aabuso sa 
karapatang-tao sa ilalim ng 
diktadurang Marcos. Ang S40 
milyon ay bahagi ng danyos na 
nakalaan para sa halos 10,000 
biktima na nanalo noong 1995 sa 
kasong isinampa nila sa US laban 
sa mga Marcos. 

Matatandaan na isa sa mga 
dahilan ng pagkadismaya ng 
National Democratic Front of the 


Philippines (NDFP) sa ikatlong 
round ng pakikipag-usap nito sa 
GRP noong Hunyo ang kawalang- 
aksyon ni Arroyo kaugnay ng 
pangako niyang ayusin ang danyos 
na naipagwagi ng mga biktima. 

Ang pagsuway ng rehimeng 
Arroyo sa utos ng korte sa US ay 
may kaugnayan din sa pakikipag- 
areglo ngayon ni Macapagal-Arroyo 
sa mga Marcos. Naghahagilap din 
si Arroyo ng pondo na gagamitin 
para punuan ang walang tigil sa 
pagtaas na depisit sa badyet ng 
gubyerno at pondohan ang 
kanyang hungkag na 10-puntong 
programa, mga gastos-militar at 
iba pa. 


US, binatikos sa kumperensya ukol sa AIDS 


BINATIKOS sa internasyunal na 
kumperensya ukol sa AIDS na idi- 
naos sa Thailand noong Hulyo 11- 
16 ang mga patakaran at hakba- 
ngin ng US na humahadlang sa 
pagpapalaganap ng mga murang 
gamot laban sa HIV, ang mikrob- 
yong sanhi ng AIDS. 

Tinuligsa ng mga delegado sa 
pagtitipon ang mga bilateral na 
kasunduang pinapasok ng US 
upang protektahan ang interes ng 
mga kumpanya ng gamot, taliwas 
sa isang internasyunal na 
kasunduang pinagtibay ng World 
Trade Organization sa Doha, Qatar 
noong 2001. Sa ilalim ng 


kasunduan, binibigyang-laya ang 
mahihirap na bansa na balewalain 
ang mga patent ng mga kumpanya 
ng gamot upang makabili ng mas 
murang mga gamot laban sa AIDS 
at iba pang sakit. 

Ang kasunduan sa Doha noong 
2001 ay bumasag sa mahigpit na 
kontrol ng mga higanteng 
multinasyunal sa produksyon at 
pagbebenta ng mga gamot laban 


sa HIV. Nakatulong ito sa 
pagpapababa ng halaga ng 
pagpapagamot ng HIV mula 


mahigit $10,000 (P55,000) taun- 
taon tungong isang dolyar (P55) o 
mas mababa pa araw-araw. 


“Mga dagok,” mula sa pahina 10 


isang nakatataas na myembro ng 
naturang komite, ang tinukoy na 
mga kamalian ay "kabilang sa 
pinakamapaminsalang mga kabigu- 
an sa paniktik sa kasaysayan ng 
US." 


ANG BAYAN Hulyo 21, 2004 


Ang ulat ng US Senate ay 
pinatutunayan din ng isang upisyal 
na imbestigasyon sa United 
Kingdom. Nitong Hulyo 14, iniulat 
ng komisyong nagsagawa ng 
imbestigasyon sa UK ang 
kongklusyon nito na ang Iraq ay 


walang mga sandatang kemikal at 
biological noong lusubin ito ng 
koalisyong pinamumunuan ng US. 
Inihayag ng komisyon na ang mga 
datos paniktik ng UK kaugnay nito 
ay "depektibo, hindi mapagkakati- 
walaan at hindi sapat." JAB] 

Lumalala ang pagkakahiwalay 


ng rehimeng Arroyo sa 


atuloy na nahihiwalay sa puli- 
Pie si Gloria Arroyo dahil sa 

kanyang bulok at brutal na 
paghahari at sa lumalalang pinsala 
at kahirapang idinudulot sa mama- 
mayan ng walang pakundangan 
niyang pagpapakatuta sa imperya- 
lismong US. 

Hindi nawawala ang malaking 
duda ng nakararaming mamamayan 
sa kanyang pananalo sa eleksyon. 
Ikinagagalit ng mamamayan ang 
pagsupil ng rehimen sa mga nagpa- 
pahayag ng protesta sa nagdaang 
pinakamarumi, pinakamadaya at 
pinakamarahas na halalan sa buong 
kasaysayan ng mga reaksyunaryong 
eleksyon sa Pilipinas. Lalong 
ikinagagalit ng bayan ang 
pagsagasang ginagawa ngayon ng 
rehimen sa interes ng hustisya at 
ng mamamayan para sa pakikipag- 
"rekonsilyasyon" kina Estrada, sa 
mga Marcos at iba pang hinatulan 
na ng mamamayan dahil sa 
kanilang mga karumal-dumal na 
krimen laban sa bayan. 

Araw-araw ay dumarami pa ang 
mamamayang nakukumbinsi na na- 
pakalaki nang pabigat sa masa ang 
pagpapatuloy ng dati nang mga 
maka-imperyalistang patakaran sa 


Mga tampok 
sa isyung ito... 


Pagpapalaya kay 
Angelo dela Cruz 


ekonomya na buong 
sigasig namang ipinatu- 
tupad ng papet na rehi- 
men. Nagsisilbi lamang 
ang mga patakarang ito 
sa mga imperyalistang 
kumpanyang hayok sa su- 
pertubo. Sinisikil niyon 
ang mga lokal na 
negosyo, winawasak ang 
mga produktibong pwer- [ 
sa, iniiwang atrasado ang |" 
pambansang ekonomya at 
pinasasahol ang kahira- 
pan ng mamamayan. 

Ang neoliberalisasyon 
at kaakibat nitong pag- 
baha ng mga inangkat na 
produktong sumasapaw 
sa mga lokal na kalakal 
ang sanhi kapwa ng la- 
long pagbagsak ng lokal 
na agrikultura at mga 
negosyo at ng laganap na 
disempleyo at paghihika- 
hos sa buong kapuluan. 
Ang mas malalang larawan ng dis- 
empleyo at pagkabangkrap ng 
ekonomya sa Pilipinas ay naiibsan 
lamang ng pangingibang-bayan ng 
mahigit walong milyon nang 
Pilipino para doon maghanapbuhay. 


Matagumpay na 


PAHINA 3 


depensa sa Samar 
PAHINA 6 


mamamayan 


Ang batas sa deregulasyon ng 
industriya ng langis ang dahilan ng 
walang tigil na pagtaas ng presyo 
ng mga produktong petrolyo at li- 
breng-libreng pagkakamal ng gahi- 
ganteng tubo ng mga multinasyu- 
nal na kumpanya ng langis. 


Rebolusyonaryong 


gawaing pangkultura 
PAHINA 8 


Mga instruksyon sa paglilimbag 


1. Ang pahina 11, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa 
paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


